钦定古今图书集成/明伦汇编/氏族典/第245卷 > 张说
## 钦定古今图书集成/明伦汇编/氏族典/第245卷 > 张说

按《宋史张说传》：“说，开封人。父公裕，省吏也，为和州防
御使。建炎初，有军功，说受父任为右职，娶寿圣皇后
女弟，由是累迁知阁门事。乾道初，为都承旨。七年，除
签书枢密院事。朝论哗然不平，除说安远军节度使，
奉祠归。不数月，出知袁州。八年，复自安远军节度使
提举万寿观，签书枢密院事。说势赫然，无敢撄者。淳”
熙元年，帝廉知说欺罔数事，命侍御史范仲𦬊究之，
遂龙为太尉，提举玉隆宫。谏官汤邦彦又劾其奸赃，
降为明州观察使，责居抚州。三年，许自便。七年，卒于
湖州。子荐，文州刺史；嶷，明州观察使。说败，荐贬彬州。